
Referat af Kredsstyrelsesmødet 
22. oktober 2026 



Dagsorden:	


1.  Godkendelse af dagsorden 															(LH)

Godkendt



2. 	Nyt fra hovedstyrelsen																	(LH)

	Formanden orienterer om nyt fra hovedstyrelsen. 

Punkt 2 behandles under punkt 3



3.	Evaluering af kongres 2026															(LH)

Danmarks Lærerforenings ordinære kongres blev afholdt i Nyborg den 20. og 21. oktober 2026. 

Kredsstyrelsen drøfter kongressens punkter, herunder politiske temaer og vedtagelser.

Kredsstyrelsen beslutter, om der er temaer fra kongressen, som bør implementeres i det politiske arbejde i Vejle Lærerkreds. 

	Kredsstyrelsen evaluerede kongressen:

· Der var en god debat med en god balance mellem argumenter for og imod
· Der er til tider partipolitiske paroler, der kommer til udtryk
· Der er sket en stor bevægelse i foreningen ift. 2-årige kongresser
· Foreningen centralt er i mellemtiden også blevet udfordret maksimalt med opgaver, hvorfor behovet for 2-åringe kongresser er blevet tydeligere. 
· Debatten om uddannede lærere i folkeskolen var knap så god på grund af, at der på forhånd var udarbejdet en udtalelse, der blev styrende for debatten.
· Opdraget vedr. debatten om uddannede lærere var uklart. 
· Der var en langt bedre tone på denne kongres. Der blev talt respektfuldt.
· Det kunne have været godt, hvis debatten havde været mere fri og givet mulighed for at finde sin egen retning.
· Frustrerende ikke at kunne se ændringsforslag.
· Ros til LL vedr. lærerstartsordninger – det var velforberedt og kalder på national handling. Måske bør vi invitere LL til mere samarbejde. 
· Der bør være lidt selvreflektion ift., hvornår man vælger at bruge sin stemme på talerstolen. Måske også et ordstyreropdrag.   
· Det virker unødigt langtrukken f.eks. at drøfte 2-årige kongresser i 3 timer. Mange udsagn er gentagelser, og det virker mere som kongresdelegeredes behov for at stille sig på talerstolen. 
· Debatten var nødvendig at drøfte ordentligt igennem, da der er forskellige holdninger i foreningen til eks. 2-åringe kongresser. 
· Dagsorden på kongressen var lidt tynd. 
· Der er kongresdelegerede, der har forberedt et langt skriv hjemmefra, som rækker langt ud over de 4 min., de har til rådighed. Man bør kunne holde sig til pointerne og tale kort og lade sig lede af det, der debatteres.
· Debatten om 2-årige kongresser handler også om den interne debat om fremtidens DLF.
 


4.	Status vedr. indtastninger om arbejdstid 											(LA)

	Kredskasseren giver en status på indtastninger vedr. arbejdstid. 

	Lars Andersen	informerede om, at der er 22 skoler, der har indtastet arbejdstid. Der er ikke kommet tilbagemelding på statistikken - formanden følger op og tager tendenserne op på et kommende kredsstyrelsesmøde. 

	Der har været overvejende positiv stemning vedr. tastningen. 
	Der er rigtig mange ressourcer forbundet med indtastningen.



5.   Medlemsarrangementer													 	(LA+LFH)

Lisbeth og Lars Andersen har lavet udkast til årshjul for medlemsarrangementer.

Kredsstyrelsen drøfter og beslutter medlemsarrangementer.

Bilag: Kredsarrangementer  

Lisbeth informerede om årshjul. Der er enkelte arrangementer, man kan overveje at droppe grundet manglende tilslutning. 

· Det foreslås at sangarrangementet gives endnu en chance. 
· Det foreslås et pædagogisk medlemsarrangement med fagplaner.
· Nogle arrangementer er for alle, mens nogle arrangementer er for specifikke målgrupper – det er fint, at kunne begge dele.
· Der foreslås et arrangement med skoleturnering, hvor skolerne kæmper mod hinanden. 
· Arrangementer skal have udgangspunkt i efterspørgslen og behovet hos vores medlemmer. Der skal være nogen til at drive det.
· Man kan trække på nogen uden for kredsstyrelsen til at drive en turnering. 

Kredsstyrelsen blev enige om på næste KST-møde at drøfte tiltag for det yngre segment.
Der er nedsættes en gruppe til at drøfte en Fagfest i april/maj. Gruppen består af Hanne, Anne og Maria (Hanne indkalder).



6.	Forventningsafstemning ift. hvilke arbejdsopgaver kredsstyrelsesmedlemmerne har																			   				(LH)

Det er et ønske fra primært de nye medlemmer i kredsstyrelsen, at der gennemføres en fælles forventningsafstemning ift. hvilke arbejdsopgaver kredsstyrelsesmedlemmerne har. 

Med udgangspunkt i de opgaver og arbejdsgange, som har været gældende i den forrige valgperiode samt med fokus på fremtidige opgaver, udarbejder kredsstyrelsen i fællesskab en ”opgaveoversigt” for kredsstyrelsesarbejdet. Herunder også en forventningsafstemning ift. deltagelse i arrangementer mv.

På kredsstyrelsesmødet den 29. oktober 2026 vil dette punkt om forventningsafstemning blive indtænkt i det videre arbejde med de strategiske målsætninger for kredsstyrelsens politiske arbejde.

	Formanden introducerede punktet og lagde op til en drøftelse i kredsstyrelsen.

Kredsstyrelsen drøftede i makkerpar inden for Kursus-forum, Pædagogisk Forum og Arbejdsmiljø Forum. Grupperne fremlagde centrale punkter fra gruppedrøftelsen og lavede en skriftlig tilbagemelding til formandskabet.  

Punktet drøftes på næste kredsstyrelsesmøde. Der er brug for at få drøftet forventninger, beføjelser og overlevering af kredsstyrelsesarbejdet til kommende kredsstyrelser. 



7.	Nyt fra udvalgene																	(LH)

Der orienteres om nyt fra udvalgene:

· Arbejdsmiljø
· Pædagogisk udvikling
· Kursusforum
· Fag-MED

Intet



8.	Punkter til næste kredsstyrelsesmøde 											(LH)

Kredsstyrelsen fremlægger punkter til næste kredsstyrelsesmøde.

· Forventningsafstemning
· Arrangementer og tiltag målrettet det yngre segment
· Regnskabet



9.	Facebook																				(LH)

	Kredsstyrelsen beslutter opslag på Facebook.

	Kredsstyrelsen besluttede opslag om medlemsarrangementer. 



10.	Eventuelt			                                                          							(LH)									
	Intet 

